kardosdrur/scandi-wiki huggingface dataset:
Sophie Vilhelmine af Slesvig-Holsten-Gottorp og Sverige

Sofia "Sophie" Wilhelmina Katarina Maria Lovisa Charlotta Anna af Sverige-Finland,, (født 21. maj 1801 på Stockholms Slot, død 6. juli 1865 i Karlsruhe) var en svensk prinsesse, der blev storhertuginde af Baden. Gennem sin far tilhørte hun fyrstehuset Slesvig-Holsten-Gottorp.

Forældre 
Sophie Vilhelmine var datter af Sveriges afsatte kongepar Gustav 4. Adolf (1778–1837) og Frederikke af Baden (1781–1826), der selv var datter af arveprins Karl Ludvig af Baden (1755–1801).

Ægteskab og traktat om tronfølgen 
Sophie Vilhelmine giftede sig den 25. juli 1819 i Karlsruhe med sin slægtning den senere storhertug Leopold af Baden (1790–1852). Leopold af Baden var søn af Louise Caroline von Hochberg (født Geyer von Geyersberg) (1767–1820) og markgreve (senere storhertug) Karl Frederik af Baden (1728–1811). 

Da Leopold af Badens forældre levede i et morganatisk ægteskab havde han ikke arveret til tronen. Den dynastiske linje af slægten var imidlertid ved at uddø. Derfor blev Leopold gradvis indsat som tronfølger i tiden omkring 1818, og hans to yngre brødre fik også arveret.

Det internationale problem var, at Bayern og Østrig havde fået lovning på dele af Baden under Wienerkongressen i 1814–1815. De uafklarede arveforhold kunne føre til en arvefølgekrig eller til, at Baden blev opløst som stat. 

Først afstod Baden et lille område til Bayern. Den 10. juli 1819 anerkendte stormagterne (Østrig, Preussen, Rusland, Storbritannien og Frankrig) Leopold af Baden som tronfølger. Bayern og Baden skrev også under på traktaten.

Dynastisk set var Leopold af Badens arveret stadig tvivlsom, men to uger efter traktatens underskrivelse giftede Leopold sig med Sophie af Sverige. Hun var af kongeligt svensk og dansk blod på fædrene side, og hun tilhørte Badens regerende hus på mødrende side. Dermed sikrede Leopold sig den dynastiske arveret.

Børn 
Leopold og Sophie fik otte børn:
 Alexandrine (1820-1904), gift 1842 med Hertug Ernst 2. af Sachsen-Coburg og Gotha. De fik ingen børn.
 Ludvig (1822-1822)
 Ludvig 2. af Baden (1824-1858), storhertug af Baden 1852-1856. Var sindssyg og blev afsat. Hans yngre bror (og den næste storhertug) Frederik var regent.
 Frederik 1. af Baden (1826-1907), storhertug af Baden 1856-1907, gift 1856 med Louise af Preussen.
 Vilhelm (1829-1897), gift 1863 med Maria af Leuchtenberg, forældre til Max af Baden, der var tysk rigskansler i 1918.
 Karl, prins af Baden (1832-1906), gift morganatisk med Rosalie von Beust. 
 Marie Amelie (1834-1899), gift 1858 med fyrst Ernst af Leiningen
 Cecilie (1839-1891), gift 1857 med storfyrst Mikael Nikolajevitj af Rusland.

Storhertuginde af Baden 
Sofie var Badens storhertuginde i 1830–1852; derefter var hun enkestorhertuginde. Hendes forgænger var Stéphanie de Beauharnais (1811–1818) (Stéphanie døde i 1860), og hendes efterfølger var Louise af Preussen (1856–1907).

Referencer 

Huset Zähringen
Huset Holsten-Gottorp
Storhertuginder af Baden
To som elsker hinanden

To som elsker hinanden kan henvis til:

 To som elsker hinanden (film fra 1944) – dansk film fra 1944 af Charles Tharnæs
 To som elsker hinanden (kortfilm) – dansk kortfilm fra 2008 instrueret af Sidsel Dall
 To som elsker hinanden (tv-serie) – dansk tvserie fra 1988 instrueret af Annelise Hovmand
Dominic Chianese

Dominic Chianese (født 24. februar 1931) er en amerikansk skuespiller med italienske rødder som bedst er kendt for rollen som "Onkel Junior" med det borgerlige navn Corrado Soprano i tv-serien Sopranos.

Eksterne henvisninger 
 

Skuespillere fra New York
Personer fra New York City
Augusta af Bayern

Augusta af Bayern, (tysk: Augusta Amalia Ludovika von Bayern) (født 21. juni 1788 i Strasbourg, død 13. maj 1851 i München). Datter af Maximilian 1. Joseph af Bayern og Auguste Wilhelmine Maria af Hessen-Darmstadt. Gift 1806 i München med Eugène de Beauharnais (1. hertug af Leuchtenberg).

Kongerne af Sverige (Sverige-Norge) siden 1859, af Norge siden 1905 og af Danmark siden 1912 nedstammer fra Augusta af Bayern.

Efterkommere 
Augusta af Bayern og Eugène de Beauharnais fik følgende børn:
 Josefine af Leuchtenberg, 1807-1876, dronning af Sverige og Norge, gift med Oscar 1. af Sverige og Norge.
 Hortense af Leuchtenberg, 1808-1847, gift med Frederik Wilhelm af Hohenzollern-Hechingen.
 Auguste de Beauharnais (2. hertug af Leuchtenberg), 1810-1835, gift med dronning Maria 2. af Portugal.
 Amélie af Leuchtenberg, 1812-1873, gift med kejser Pedro 1. af Brasilien.
 Théolinde af Leuchtenberg, 1814-1857, gift med Wilhelm von Urach (1. hertug af Urach), fik fire døtre, stedmor til Mindaugas 2. af Litauen, kortvarigt konge i 1918.
 Maximilian af Leuchtenberg (3. hertug af Leuchtenberg), 1817-1852, gift med Maria Nikolajevna af Rusland (1819-1876), senere hertuger af Leuchtenberg nedstammer fra dem.

Huset Beauharnais
Huset Wittelsbach
Prinsesser
Kongelige fra Tyskland
George Bancroft (skuespiller)

George Bancroft (født 30. september 1882, død 2. oktober 1956) var en amerikansk teater- og filmskuespiller.

Bancroft blev født i Philadelphia, Pennsylvania, i 1882. I sine unge dage var han sømand, og han spillede skuespil om bord på skibet. Han tog eksamen fra United States Naval Academy som underofficer, men forlod flåden, efter at hans værnepligt var afsluttet, for at blive komiker inden for blackface-sang og -dans i revyer.

Derefter vendte han sig mod melodrama og musikbaserede komedier. Han blev en af de største Hollywood-stjerner i 1920'erne. Bancrofts første hovedrolle var i Ponyekspressen (1925), og det følgende år havde han en vigtig birolle blandt et hold skuespillere, der også omfattede Wallace Beery og Charles Farrell, i den episke widescreen-flådefilm Havets befrier (1926). Han gik derefter fra historiske film til de lurvede eksistenser i underverdenen i Paramount Pictures-produktioner som von Sternbergs Det mørke Chicago (1927) og The Docks of New York (1928). Han blev nomineret til Oscar for bedste mandlige hovedrolle i 1929 for Fra New Yorks Underverden, spillede titelrollen i  Ulven fra Wall Street (1929, udsendt lige inden Wall Street-krakket), og optrådte i Paramounts stjernebesatte revyfilm Paramounts stjerneparade (1930) og Rowland Browns Blood Money (1933).

De, der kendte ham, som Budd Schulberg, sagde, at han efterhånden udviste et enormt ego. For eksempel skal han have nægtet at falde om, efter at en rekvisitrevolver blev fyret mod ham, idet han sagde: "Én sølle kugle kan ikke stoppe Bancroft!" I 1934 var han efterhånden gået over til at blive birolleskuespiller, selv om han stadig optrådte i begrænsede roller i klassikere som En gentleman kommer til byen (1936) med Gary Cooper, Angels with Dirty Faces (1938) med James Cagney og Humphrey Bogart, Each Dawn I Die (1939) med Cagney og George Raft og Diligencen (1939) med John Wayne. I 1942 forlod han Hollywood for at drive en ranch. Han døde i 1956 i Santa Monica, Californien, og blev bisat der i Woodlawn Memorial Cemetery.

Referencer

Eksterne henvisninger 

 

Skuespillere fra Pennsylvania
Personer fra Philadelphia
Amerikanere i 1800-tallet
Amerikanere i 1900-tallet
Paul Muni

Paul Muni (født Frederich Meshilem Meier Weisenfreund; 22. september 1895, død 25. august 1967) var en amerikansk teater- og filmskuespiller.

Paul Muni begyndte at spille teater med sine forældre i den tidlige barndom. Familien emigrerede til USA, da Muni var syv år gammel. Der fortsatte han sin scenekarriere, herunder på Yiddish Art Theatre Company. Muni debuterede på Broadway i 1926 og filmdebuterede i 1929.

Han blev betragtet som en af Hollywoods førende karakterskuespiller i 1930'erne. Han blev tildelt en Oscar for bedste mandlige hovedrolle i 1937 for filmen Louis Pasteur (1936).

Eksterne henvisninger 

 

Skuespillere fra USA
Personer fra Lviv
Amerikanere i 1800-tallet
Amerikanere i 1900-tallet
Oscar for bedste mandlige hovedrolle
Pseudonymer
Den store Gevinst

Den store Gevinst kan henvise til:

 Den store Gevinst (film fra 1909) – film fra 1909 med ukendt instruktør
 Den store Gevinst (film fra 1911) – dansk stumfilm fra 1911 instrueret af ubekendt
 Den store Gevinst (film fra 1919) – dansk stumfilm fra 1919 instrueret af Lau Lauritzen Sr.
Den skønne Ubekendte

Den skønne Ubekendte kan henvise til:

 Den skønne Ubekendte (film fra 1914) – dansk stumfilm fra 1914 instrueret af Robert Dinesen
 Den skønne Ubekendte (film fra 1915) – dansk stumfilm fra 1915 instrueret af Lau Lauritzen Sr. og efter manuskript af A.V. Olsen.
 Den skønne Ubekendte (film fra 1919) – dansk stumfilm fra 1919 instrueret af Lau Lauritzen Sr. og efter manuskript af Harriet Bloch.
Laurids Bruun

Laurids Bruun (født 25. juni 1864 i Odense, død 6. november 1935 på Frederiksberg) var en dansk forfatter. 

Bruun tog en statsvidenskabelig embedseksamen i 1888. Inden da, i 1885, havde han allerede debuteret som forfatter i tidsskriftet Tilskueren, og året efter i bogform med novellesamlingen Historier. En Kjøbstadidyl. Bruun rejste meget i Europa og Østen og publicerede bl.a. i 1912 de såkaldte robinsonader Fra Bosporus til van Zantens Ø fra sine rejser. Han var forfatter til en serie af noveller bl.a. Historier (1886), historiske romaner som Alle Synderes Konge (1903), Absalons Saga (to bind, 1904), og danmarkskrøniker som fx Danskernes Eventyr (tre bind, 1909-1912) samt flere store problemromaner: Den Evige (fire bind, 1905-1906) og Af Bygernes Slægt (seks bind, 1909). Han var kendt i samtiden og blev oversat til flere sprog, men er i dag næsten glemt.

Skuespillerinden Gudrun Bruun var hans svigerinde.

Hæder 
 Det Anckerske legat, 1904
 Drachmannlegatet, 1931

Kilder 
Svensk uppslagsbok. Lund 1930

Noter 

Novelleforfattere fra Danmark
Mandlige forfattere i det 19. århundrede
Alden Ehrenreich

Alden Caleb Ehrenreich (født 22. november 1989) er en amerikansk skuespiller. Han havde sin spillefilmsdebut i Francis Ford Coppolas uafhængige film Tetro (2009) og medvirkede i Coppolas efterfølgende film Twixt (2011). I 2013 medvirkede han i Woody Allens Blue Jasmine, Park Chan-wooks Stoker og Richard LaGraveneses Beautiful Creatures. I 2016 spillede han Hobie Doyle i Coen brothers' komedie Hail, Caesar! og Frank Forbes i Warren Beattys Rules Don't Apply. I 2018 havde han hovedrollen som Han Solo i Solo: A Star Wars Story, der handler om figurens yngre år.

Eksterne henvisninger

Noter 

Skuespillere fra Californien
Personer fra Los Angeles
Deadline Hollywood

Deadline Hollywood, også kendt som Deadline.com og tidligere som nyhedsbloggen Deadline Hollywood Daily, er et amerikansk online magasin, der blev skabt af Nikki Finke i 2006. Siden 2009 ejes det af Jay Penske og er en del af Penske Media Corporation. Siden fokuserer på underholdningsindustrien og opdateres flere gange dagligt.

Historie 
Finke begyndte at skrive hendes spalte Deadline Hollywood i LA Weekly i juni 2002. I 2006 startede hun bloggen Deadline Hollywood Daily (DHD) som en online udgave af hendes spalte. I 2009 solgte hun DHD til Mail.com Media for et angiveligt syvcifret beløb med den aftale, at hun hyrede en ekstra skribent men forblev sidens redaktør. I september 2009 blev adressen ændret til deadline.com og sidens navn til Deadline Hollywood, med planer om yderligere byer, herunder New York and London.

I 2010 hyrede Nikke Finke Varietys reporter Mike Fleming Jr. (nu "vicechefredaktør, film") til at redigere den nye udvidelse Deadline New York, Financial Times redaktør Tim Adler til at lede Deadline London, og Nellie Andreeva, en tidligere redaktør for The Hollywood Reporter, til at lede sidens tv-dækning (som "vicechefredaktør, tv"). Finke selv forblev redaktør af Deadline Hollywood. I november 2013 forlod Finke imidlertid Deadline en år lang uenighed mellem hende selv og Penske, der havde købt Variety, et konkurrerende fagmagasin og hjemmeside.

Noter

Eksterne henvisninger 
 Officiel hjemmeside 
Om Deadline.com  hos PMC

Blogs
Etableret i 2009
Alex Scott

Alexandra Virina "Alex" Scott, MBE (født 14. oktober 1984) er en engelsk fodboldspiller, der spiller som højre back for Arsenal i FA WSL ot Englands kvindefodboldlandshold. Scott har spillet over 130 kampe for English og har også repræsenteret Storbritannien ved Sommer-OL 2012.

På klubniveau har Scott tre gange spillet for Arsenal, og ind imellem perioderne med Arsenal har hun spillet for Birmingham City i 2004–05 og i tre år spillede hun for det amerikanske hold Boston Breakers. Hun scored sejrsmålet for Arsenal i UEFA Women's Cup 2007 finalen.

Referencer

Eksterne henvisninger 

Kvindelige fodboldspillere fra England
Fodboldspillere fra Arsenal F.C.
Personer tildelt Member of the Order of the British Empire
Det Lille Teater Aabenraa

Det Lille Teater Aabenraa kalder sig et professionelt amatørteater, hvor frivillige udfører alle funktioner fordelt på grupperne børn, unge, voksne samt en blandet gruppe jul/sommer. Nogle manuskripter er hjemmelavede, andre er købte. Teateret ligger ved Folkehjem i Aabenraa og er organiseret som en forening med medlemskab.

Teatret har eksisteret mere end 45 år

Eksterne henvisninger 
 teatrets hjemmeside 
 teatrets facebook-side

Amatørteater
Teatre i Danmark
Kultur i Aabenraa
Etableret i 1970
Maria Franziska af Pfalz-Sulzbach

Pfalzgrevinde Maria Francisca af Sulzbach (tysk: Maria Franziska, Pfalzgräfin von Sulzbach) (født 15. juni 1724, død 15. november 1794), var en pfalzgrevinde, der gennem sit ægteskab blev hertuginde af Zweibrücken-Birkenfeld. Hun tilhørte Huset Wittelsbach.

Forfædre 
Maria Franziska var datter af arveprins Joseph Karl af Pfalz-Sulzbach og sønnedatter af Theodor Eustach, pfalzgreve af Pfalz-Sulzbach samt oldedatter af bl.a. Christian August, pfalzgreve af Pfalz-Sulzbach og kurfyrste Filip Vilhelm af Pfalz.

Efterkommere 
Maria Franziska var gift med Frederik Michael af Zweibrücken-Birkenfeld. De blev forældre til bl.a. Maximilian 1. Joseph af Bayern og svigerforældre til bl.a. Karoline af Baden (Bayerns første dronning).

De blev farfar og farmor til bl.a.:
 Ludvig 1. af Bayern 
 Augusta af Bayern (mor til Josefine af Sverige og Norge) 
 Ludovika Wilhelmine, hertuginde i Bayern (gift med Max Joseph, hertug i Bayern)
 Elisabeth Ludovika af Bayern (gift med Frederik Wilhelm 4. af Preussen)
 Karoline Auguste af Bayern (gift med kronprins Vilhelm af Württemberg og senere med kejser Frans af Tysk-romerske rige og Østrig)
 Amalie Auguste af Bayern (gift med Johan 1. af Sachsen)
 Maria Anna af Bayern (gift med Frederik August 2. af Sachsen)
 Sophie af Bayern (gift med Franz Karl af Østrig og mor til Franz Joseph 1. af Østrig-Ungarn) 

De blev morfar og mormor til Pius August, hertug i Bayern

Kilder

Litteratur
Oskar Klausner: Die Familienzweige der pfälzischen Wittelsbacher. Die ersten Wittelsbacher, die Kurlinie, die Seitenlinien. Editorial Schimper, Heidelberg 1995.
Karl Weich: Mannheim - das neue Jerusalem. Die Jesuiten in Mannheim 1720–1773. Palatium-Editorial, Mannheim 1997, s. 142, 151.

Eksterne henvisninger 

 thePeerage.com

Wittelsbachske pfalzgrever ved Rhinen
Bodmin

Bodmin (kornisk: Bosvena) er et sogn og historisk by i Cornwall, England. Den ligger sydvest for Bodmin Moor.

Sognet dækker stort set byen, og det er derfor hovedsageligt et urbant sogn. Mod øst ligger Cardinham, mod syd øst Lanhydrock, mod sydvest og vest Lanivet, og mod nord ligger Helland.

Ved en folketælling i 2001 havde Bodmin 12.778 indbyggere. Befolkningstallet var øget til 14.736 i 2011. Det var tidligere county town i Cornwall indtil Crown Court flyttede til Truro, der også er det administrative centrum (før 1835 var Cornwalls county town Launceston). Bodmin var også i det administrative North Cornwall District indtil lokalregeringen blev omorganiseret i 2009, hvor Districts ophørte. Byen er en del af North Cornwall-valgkredsen, som repræsenteret af Scott Mann MP.

Bodmin Town Council består af 16 personer, som vælges for fire år. Hvert år vælger rådet et medlem til borgmester og formand for rådet.

Referencer

Eksterne henvisninger 

 
 
 
 
 
 
 North Cornwall's BC Radio

Byer i England
Cornwall
Joseph Karl af Pfalz-Sulzbach

Pfalzgreve Joseph Karl af Pfalz-Sulzbach (tysk: Joseph Karl Emanuel August von Pfalz-Sulzbach) (født 2. november 1694 i Sulzbach – død 18. juli 1729 i Oggersheim ved Ludwigshafen am Rhein) var pfalzgreve og arveprins til Pfalz-Sulzbach. Han tilhørte Huset Wittelsbach.

Forfædre 
Joseph Karl var søn af Theodor Eustach, pfalzgreve af Pfalz-Sulzbach, sønnesøn af Christian August, pfalzgreve af Pfalz-Sulzbach og oldesøn af August, pfalzgreve af Pfalz-Sulzbach.

Efterkommere 
Joseph Karl var gift med pfalzgrevinde Elisabeth Auguste Sofie af Pfalz-Neuburg (1693–1728). Hun var datter af kurfyrste Karl 3. Philipp af Pfalz (1661–1722).

De blev forældre til bl.a. Elisabeth Auguste af Pfalz-Sulzbach (gift med Karl Theodor, kurfyrste af Pfalz og Bayern), Maria Anna af Pfalz-Sulzbach (gift med arveprins Clemens Franz de Paula af Bayern), Maria Franziska af Pfalz-Sulzbach (gift med Frederik Michael af Zweibrücken-Birkenfeld, de blev forældre til Maximilian 1. Joseph af Bayern).

 

Wittelsbachske pfalzgrever ved Rhinen

Tyskere i 1700-tallet
Irlands kvindefodboldlandshold

Irlands kvindefodboldlandshold represæsenterer Republikken Irland i internationale fodboldturneringer, som f.eks. VM i fodbold for kvinder og EM i fodbold for kvinder. Irland har endu ikke kvalificeret sig til en af de store turneringer, men har deltaget i turneringer, hvor holdene inviteres, f.eks. ved Algarve Cup, Istria Cup og Cyprus Cup. Irlands landshold organiseres af Women's Football Association of Ireland.

Resultater

VM i fodbold for kvinder

EM i fodbold for kvinder

Aktuel trup 
Spillere der blev udtaget af Susan Ronan til den uofficielle venskabskamp mod Baskerlandet den 26. november 2016.
Antal mål og landskampe er opdateret pr. 30. november 2016.

Referencer

Eksterne henvisninger 

 Republic of Ireland women's national football team @www.fai.ie
 Republic of Ireland women's national football team @www.fifa.com 

Kvindefodboldlandshold
Slovakiets kvindefodboldlandshold

Slovakiets kvindefodboldlandshold repræsenterer Slovakiet i internationale fodboldturneringer. Holdet har aldrig deltaget i en af de store turneringer som f.eks. VM eller EM.

Resultater

VM i fodbold for kvinder

EM i fodbold for kvinder

Aktuel trup 
Den 21. juli 2015 blev disse 18 spillere udtaget til truppen til Balaton Cup i Ungarn samt to venskabskampe mod De forenede arabiske emirater.

Referencer

Eksterne henvisninger 
Officiel hjemmeside
FIFA profil 

Kvindefodboldlandshold
Slaget ved Lincoln (1141)

Slaget ved Lincoln eller første slag ved Lincoln var et slag den 2. februar 1141 mellem kong Stefan af England og Matilda af England. Det var en del af den lange borgerkrig, anarkiet (The Anarchy). Stefan blev taget til fange under slaget og kastet i fængsel: Det gjorde Matilda til landets regent.

Beretning 
Kong Stefans styrker havde belejret Lincoln Castle og blev angrebet af Matildas hær, som skulle hjælpe Lincoln. Denne såkaldte angevinske hær blev ledet af hendes halvbror Robert, 1. jarl af Gloucester og bestod af Roberts mænd: Ranulf, jarl af Chester og dem, som Stefan havde gjort arveløse. På flanken var en gruppe walisisere, der blev ledet af Madog ap Maredudd, lord af Powys, og Cadwaladr ap Gruffydd. Cadwaladr var bror til Owain, prins af Gwynedd, men Owain støttede ingen af partnerne under anarkiet. Stefan havde på sin side også William af Ypres; Simon af Senlis; Gilbert af Hertford; William af Aumale, Alan af Richmond og Hugh Bigod, men led stor mangel på kavaleri.

Da slaget begyndte, flygtede mange af de store ledere fra kongen. Andre vigtige personer, der blev taget til fange sammen med kong Stefan, var Baldwin fitz Gilbert; Bernard de Balliol, Roger de Mowbray; Richard de Courcy; William Peverel af Nottingham; Gilbert de Gant; Ingelram de Say; Ilbert de Lacy og Richard fitzUrse, der alle kom fra respekterede baronfamilier; men jarlerne var flygtet.

Da de royale tropper lyttede til Stefans løjtnant, Baldwin fitz Gilbert, kunne fjenden høres, og de arveløse riddere angreb de fem jarlers kavaleri. På venstre flanke angreb jarl William Aumale af York og William Ypres og dræbte de dårligt udrustede walisere, men blev selv angrebet af Ranulfs mænd, der var ordentligt udrustet og i militær orden. Jarlerne, der var i undertal, flygtede hurtigt, og mange blev dræbt eller taget til fange. Kong Stefan og hans riddere blev hurtigt omringet af de angevinske tropper.

Resten af divisionerne kæmpede uden håb om at kunne slippe derfra, og de endte med at blive dræbt eller overgive sig. Baldwin fitz Richard og Richard fitz Urse blev begge såret og taget til fange.

Efter voldsomme træfninger i byens gader blev Stefans hær besejret. Stefan blev taget til fange og fængslet i Bristol. Han blev udvekslet med Robert af Gloucester, som blev taget til fanget under Rout of Winchester i september samme år. Det afsluttede Matildas korte tid på tronen under krigene med Stefan.

Se også 
 Slaget ved Lincoln (1217)

Referencer

Yderligere læsning 

 
 

Begivenheder i 1141
Lincoln (1141)
Lincoln (1141)
Lincoln (1141)
Lincoln (England)
Viereck (Vorpommern)

Viereck er en by og kommune i det nordøstlige Tyskland, beliggende i Amt Uecker-Randow-Tal i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunens område går fra østbredden af Uecker til Randowdalen. Området er fladt og skovrigt, og er en del af Ueckermünder Heide. Nord for Viereck ligger et stort militært øvelsesområde (Stallberg-Drögeheide-Spechtberg-Karpin) og ved Ernst-Thälmann-Siedlung kasernen, hvor Panzergrenadierbataillon 411 er stationeret.

I den nordlige del af kommunen ligger naturschutzgebiet Waldhof.

Ud over Viereck, findes disse otte landsbyer:

Trafik 
Viereck er beliggende ved Landesstraße 321, der går fra Pasewalk mod Torgelow. Cykelruten Berlin–Usedom løber igennem Viereck. Nærmeste banegård er i Pasewalk, og kommunen har Uhlenkrug som stoppested ved jernbanen Pasewalk–Gumnitz, men der er kun lejlighedsvis godstransport.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Uecker-Randow-Tal
Byer i Kreis Vorpommern-Greifswald
Ejalet

Eyalet eller ejalet var i Det osmanniske rige navn på administrative inddelinger på første niveau (omtrent svarende til region i Danmark), fra slutningen af 1500-tallet til de senere Tanzimat-reformer i 1860'erne.

Historie 
Det tidlige osmanniske rige var inddelt i to dele omkring år 1365, det europæiske Rumelien og det asiatiske Anatolien, som var understillet hver sin bejlerbej.

Med erobringerne i 1500-tallet opstod behovet for en administrativ reform som indførte flere mindre enheder på provinsniveau.
Mod slutningen af 1500-tallet var udtrykket bejlerbejlik i praksis synonymt med eyalet.
I 1609 fandtes så totalt 32 ejaleter, hvoraf nogen i sin helhed var erobrede lande, og andre var resultatet af opdelinger af territorier.
I 1795 blev der gennemført endnu en administrativ reform som fastslog 28 provinser understillet hver sin vesir; men på grund af den decentraliserede statsform fortsatte bejlerbejene i praksis at regere flere territorier.

Gennem den såkaldte Vilajetlov af 1867 blev ejaleterne formelt afskaffede rundt om i riget, selv om det varede helt til 1884 inden dette var fuldbyrdet i praksis.
Den administrative omorganisering inddelte derefter riget i vilajet, med tydeligere ansvarsfordeling og administrativt hierarki.

Forvaltningsorganisation 
Ejaleterne blev styrede af en provinsstatholder eller guvernør, kaldet vali.
Da indehaverne af mange guvernørembeder også havde titlen pasja, blev provinsene af europæerne ofte uofficielt kaldet pasjalikater.

Ejaleterne var inddelte i mindre administrative enheder på distriktsniveau kaldet sandjaker.

Noter

Litteratur 
 Andreas Birken: "Die Provinzen des Osmanischen Reiches" (Beihefte zum Tübinger Atlas des Vorderen Orients, bind 13; Reichert, Wiesbaden 1976; )
 Colin Imber: The Ottoman Empire, 1300-1650: The Structure of Power; 2002 
 Nordisk familjebok, 1800-talsutgåvan, bind 4 (1881); sp. 286-287 
 Selcuk Aksin Somel: The A to Z of the Ottoman Empire; Scarecrow Press 2010;  

Osmanniske Rige